Diari Oficial de la Generalitat Valenciana


Sumari del DOGV 2842, del 07-10-1996 (1996/839473)

RESOLUCIÓ de 9 d'agost de 1996, del conseller d'Obres Públiques, Urbanisme i Transports, relativa l'aprovació definitiva del pla especial per a la delimitació de l'àrea de reserva de terrenys urbanitzables no programats d'ús industrial per a patrimoni públic de sòl en el municipi de Benicarló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2842

Data del DOGV
:   07-10-1996

Secció del DOGV
:   ALTRES DISPOSICIONS

Número del document
:   1996/839473


Data del document
:   09-08-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 d'agost de 1996, del conseller d'Obres Públiques, Urbanisme i Transports, relativa l'aprovació definitiva del pla especial per a la delimitació de l'àrea de reserva de terrenys urbanitzables no programats d'ús industrial per a patrimoni públic de sòl en el municipi de Benicarló.   
Vist l'expedient relatiu al projecte pla especial, promogut per la Conselleria d'Indústria i Comerç i l'Ajuntament de Benicarló, per a la delimitació de reserva de terrenys per a la constitució de patrimoni públic del sòl en el municipi de Benicarló (Castelló), i d'acord amb els següents  
Antecedents de fet  
Primer  
El director general d'Indústria i Energia de la Conselleria d'Indústria i Comerç, per Resolució de 20 de març de 1996, va acordar sotmetre a informació pública el projecte, pel termini d'un mes, i publicar el corresponent anunci en el Diari Oficial de la Generalitat Valenciana núm. 2718, de 28 de març de 1996, i en el diari Mediterráneo, de Castelló, de data 2 d'abril de 1996. En el termini d'informació pública es van presentar 10 al·legacions, les quals han rebut un informe del cap de l'àrea d'Indústria i Energia de la citada Conselleria, amb data 18 de juny de 1996.  
El conseller d'Indústria i Comerç, mitjançant resolució de 2 de juliol de 1996, va resoldre les al·legacions presentades, va aprovar provisionalment el projecte i el va trametre a aquesta Conselleria d'Obres Públiques, Urbanisme i Transports per a l'aprovació definitiva.  
Segon  
El projecte consta de memòria, plànols i annexos que contenen la relació de propietaris de béns i drets afectats. Així mateix, consta en l'expedient un informe tècnic favorable emés per l'Ajuntament de Benicarló.  
Tercer  
En data 25 de juliol de 1996, el director general d'Urbanisme i Ordenació Territorial, va informar favorablement l'aprovació definitiva d'aquest expedient.  
Fonaments de dret  
Primer  
Pel que fa al procediment, en aquest cas, s'han observat les prescripcions legalment establides per a plans especials d'aquesta índole, que estan constituïdes pels articles 38 i 39 per remissió del 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Igualment, s'han recaptat els diferents informes preceptius.  
Segon  
Quant al fons de l'assumpte, l'objecte d'aquest expedient el constitueix la delimitació d'un àrea de sòl, de 308.967 m2 de superfície, per a la constitució de patrimoni públic de sòl, en terrenys que el vigent Pla General d'Ordenació Urbana de Benicarló classifica com a Sòl Urbanitzable No Programat, d'ús global industrial, emplaçats en el polígon 22, de la partida Rives, tocant a la carretera CS-850 de Benicarló a Sant Mateu, limita al nord amb la citada carretera, a l'est, amb el límit del casc urbà industrial, a l'oest, amb camí Moliners i al sud, amb el camí vell de Cálig.   
Es pretén, amb això, disposar de sòl adequat per a la constitució de tal patrimoni públic, obtenint reserves per a actuacions d'iniciativa pública, per tal de regular el mercat de terrenys, facilitar l'execució del planejament i possibilitar la creació i posada en disposició d'una àrea industrial d'iniciativa pública viable i coherentment integrada en el model territorial de Benicarló.  
La destinació del sòl -que s'obtindrà per expropiació mitjançant gestió pública i el beneficiari de la qual serà el Sepiva- una vegada incorporada al procés d'urbanització i edificació, serà la promoció de sòl públic industrial.  
Tercer  
L'article 99.1 de la citada LRAU atribueix a la Generalitat Valenciana i als ajuntaments, la competència per a reservar àrees de sòl, en previsió de l'ampliació dels seus patrimonis públics, per tal de legitimar en elles l'expropiació de béns immobles, siga quina siga la classificació o qualificació urbanística.  
A l'empara de tal precepte legal, la Conselleria d'Indústria i Comerç i l'Ajuntament de Benicarló, mitjançant un conveni interinstitucional subscrit a l'efecte el 18 d'octubre de 1993, han exercit la competència que s'hi conté, delimitant l'àrea de reserva de terrenys objecte d'aquest pla especial i sobre sòl classificat com a urbanitzable no programat per l'actual PGOU de Benicarló.  
Conformement amb el citat precepte, aquesta reserva, si no estiguera continguda en el pla general -com en aquest cas ocorre- s'ha d'efectuar mitjançant pla especial i podrà ser prèviament a la programació.   
Aquest pla especial es considera tècnicament correcte i viable, i les seues determinacions es troben ajustades a la vigent legislació urbanística.  
Quart  
El conseller d'Obres Públiques, Urbanisme i Transports és competent per a la resolució definitiva d'aquest expedient, en virtut del que estableix l'article 6 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril del Govern Valencià.  
En virtut d'això, vists els preceptes legals citats i altres de general i pertinent aplicació, resolc:  
Aprovar definitivament el pla especial per a la delimitació de l'àrea de reserva de terrenys urbanitzables no programats d'ús industrial per a patrimoni públic de sòl en el municipi de Benicarló, objecte d'aquest expedient.  
Aquesta resolució entra en vigor el mateix dia que es publique en el Diari Oficial de la Generalitat Valenciana. La dita publicació oficial n'excusa la notificació individualitzada segons el que estableix la Llei 6/1994, de 15 de novembre de la Generalitat Valenciana, Reguladora de l'Activitat Urbanística.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, d'acord amb el que preveuen els arts. 57.2.f) i 58 de la Llei Reguladora de la Jurisdicció Contenciosa Administrativa i l'art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.  
València, 9 d'agost de 1996.- El conseller d'Obres Públiques, Urbanisme i Transports: Luis Fernando Cartagena Travesedo.